cyanic-selkie/wikianc huggingface dataset:
Ναΐμ Σλιτί
Βιογραφία
Η Ντιζόν, μετά το δανεισμό του Σλιτί, αποφάσισε να τον αγοράσει, δίνοντας τη Λιλ το ίδιο ποσό που έδωσε αυτή στη Ρεντ Σταρ, ενώ ο Σλιτί υπέγραψε στη 1 Ιουλίου του 2018 τετραετές συμβόλαιο. Η πρώτη του εμφάνιση ως μόνιμος ποδοσφαιριστής της Ντιζόν πραγματοποιήθηκε στις 11 Αυγούστου, στην εκτός έδρας νίκη επί της Μονπελιέ με 2-1 για την πρεμιέρα της Λιγκ 1 για τη σεζόν 2018-19, όπου έδωσε την ασίστ για το νικητήριο γκολ. Το πρώτο του γκολ για τη σεζόν επιτεύχθηκε στις 31 Οκτωβρίου του 2018, στην εντός έδρας νίκη επί της Καέν με 3-1 για τον τρίτο γύρο του Λιγκ Καπ Γαλλίας, σε αγώνα όπου έδωσε και μια ασίστ. Επίσης, σκόραρε στον πρώτο γύρο του Κυπέλλου Γαλλίας, με τη Ντιζόν να κερδίζει στην έδρα της Σίλτιγκχαϊμ με 3-1, όπου έδωσε και μια ασίστ. Στις 23 Ιανουαρίου του 2019, ο Σλιτί είχε ίσως τον πιο καλό αγώνα της καριέρας του, καθώς η Ντιζόν κέρδισε 6-3 τη Σαιντ-Ετιέν για το δεύτερο γύρο του Κυπέλλου Γαλλίας, με το Σλιτί να πετυχαίνει χατ-τρικ και να δίνει τρεις ασίστ. Τρεις μέρες αργότερα, πέτυχε το πρώτο του γκολ στο πρωτάθλημα ως μόνιμος ποδοσφαιριστής της Ντιζόν στην εντός έδρας νίκη επί της Μονακό για την 22η αγωνιστική.
Παραπομπές
Κατηγορία:Ποδοσφαιριστές Εθνικής Τυνησίας Κατηγορία:Γάλλοι ποδοσφαιριστές Κατηγορία:Τυνήσιοι ποδοσφαιριστές Κατηγορία:Ποδοσφαιριστές ΚΣ Σεντάν-Αρδέννες Κατηγορία:Ποδοσφαιριστές Παρί ΦΚ Κατηγορία:Ποδοσφαιριστές Ρεντ Σταρ ΦΚ Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Κυπέλλου Εθνών Αφρικής 2021 Κατηγορία:Ποδοσφαιριστές Παγκοσμίου Κυπέλλου 2022
Κυβικό χιλιόμετρο
Το κυβικό χιλιόμετρο (διεθνές σύμβολο: km3) είναι μονάδα μέτρησης όγκου. Ορίζεται ως όγκος ενός κύβου, του οποίου η ακμή έχει μήκος χίλια μέτρα. Χρησιμοποιείται συνήθως για μέτρηση μεγάλων όγκων, συνηθέστερα σε αποθέματα ορυκτών και πετρωμάτων, σε υπολογισμό ηφαιστειακών νεφών και της ποσότητα της ηφαιστειακής τέφρας, καθώς και για την ολική ποσότητα νερού φυσικών ή τεχνητών λιμνών υδροδότησης. Η αντιστοιχία του σε κυβικά μέτρα είναι 1 km3 = 109 m3.
Η συντομογραφία του στα ελληνικά είναι κ.χλμ.
Δείτε επίσης
Κατηγορία:Μονάδες όγκου Κατηγορία:Παραγόμενες μονάδες του SI Κατηγορία:Ηφαιστειολογία
Τομέας Κιμάμπα
Ο Τομέας Κιμάμπα  (Kimamba Division) είναι μια μεσόγεια περιοχή και πρώην διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το 1988 ο Τομέας διαχωρίστηκε στα Τμήματα Κιμάμπα 'Α' (Kimamba 'B) και Κιμάμπα 'Β' (Kimamba 'B).
Προφορά - συλλαβισμός - προφορά
Η ονομασία Κιμάμπα (Kimamba), στα Ελληνικά προφέρεται Κι-μά-μ ου -μπα. Αντιθέτως, στα Σουαχίλι, συλλαβίζεται Ki-ma-m u -ba.
Απαρίθμιση των Ελλήνων στην Περιοχή Κιμάμπα (κατά το 1950)
Η Κιμάμπα και η γύρω περιοχή της, έχει εδάφη γόνιμα και παραγωγικά είναι δε κατάλληλη για γεωργική καλλιέργεια. Κατά το 1950, στην Κιμάμπα κατοικούσαν λιγοστοί Έλληνες, εκ των οποίων ορισμένοι από αυτούς ήσαν: • 4 Στην Κιμάμπα, υπήρχε Ελληνική Κοινότητα, στην οποίαν υπάγονταν και οι Έλληνες από την Κιλόσα και το Μορογκόρο. Κατά το 1950, Πρόεδρος ήταν ο Θεόδωρος Αλεξ. Σκούταρης και Γεν. Γραμματέας ο Αναστάσιος Βασταρδάνης
Στην Κιμάμπα, χτίστηκε με δαπάνη των Δάμωνος Σαπουντζόγλου, Θεόδωρου Αλεξ. και Φωτίου Κοντοπούλου (από την Κιλόσα) η τρίτη Ελληνική Ορθόδοξη εκκλησία (μετά από αυτήν του Μόσι και του Νταρ ες Σαλάαμ) στην Τανγκανίκα.
Κιμάμπα 'Α'
Η Κιμάμπα 'Α' (Kimamba 'Α) είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (Kimamba Division) και το 2002 είχε πληθυσμό 5.663 κατοίκους.
Κιμάμπα 'Β'
Η Κιμάμπα 'Β' (Kimamba 'B) είναι μια μεσόγεια περιοχή και διοικητικό τμήμα στην Περιοχή Κιλόσα στην Περιφέρεια Μορογκόρο της Τανζανίας. Το τμήμα δημιουργήθηκε το 1988 από τον διαχωρισμό του πρώην Τομέα Κιμάμπα (Kimamba Division) και το 2002 είχε πληθυσμό 4.899 κατοίκους.
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Επαρχία Κιλόσα Κατηγορία:Τμήματα της Τανζανίας Κατηγορία:Περιφέρεια Μορογκόρο
Μαϊθριπάλα Σιρισένα
Ο Μαϊθριπάλα Σιρισένα (πλήρες όνομα: Παλεβάτε Γκαμαραλαλάγκε Μαϊθριπάλα Γιάπα Σιρισένα, γνωστός ως Μαϊθριπάλα Σιρισένα, σινχαλέζικα: මෛත්‍රිපාල සිරිසේන, ταμίλ: மைத்திரிபால சிறிசேன, γεννημένος το 1951, είναι ο 7ος Πρόεδρος της Σρι Λάνκα, ο οποίος υπηρέτησε από τον Ιανουάριο του 2015 ως τις 18 Νοεμβρίου 2019. Εισήλθε στον ευρύτερο πολιτικό στίβο το 1989 και από το 1994 χρημάτισε πολλές φορές υπουργός. Υπηρέτησε ως γενικός γραμματέας του Κόμματος Ελευθερίας της Σρι Λάνκα και διετέλεσε υπουργός Υγείας ως το Νοέμβριο του 2014, οπότε ανακοίνωσε την υποψηφιότητά του για τις προεδρικές εκλογές του 2015 ως κοινός υποψήφιος της αντιπολίτευσης. Σε αρκετές περιστάσεις υπηρέτησε προσωρινά και ως υπουργός Άμυνας. Στις 9 Ιανουαρίου 2015 ο Σιρισένα ορκίστηκε πρόεδρος μετά την παραδοχή της ήττας στις εκλογές από τον αντίπαλό του, Μαχίντα Ρατζαπάκσα.
Πρώτα χρόνια και εκπαίδευση
Γεννήθηκε στις 3 Σεπτεμβρίου 1951. Είναι γιος του Άλμπερτ Σιρισένα, βετεράνου του Δευτέρου Παγκοσμίου Πολέμου.
Σπούδασε στο Βασιλικό Κολέγιο της Πολοναρούουα. Επί τριετία έκανε σπουδές και στη Γεωργική Σχολή της Σρι Λάνκα στο Κουντασάλε. Το 1980 απέκτησε δίπλωμα πολιτικών επιστημών από το Λογοτεχνικό Ινστιτούτο Μαξίμ Γκόρκι, στη Ρωσία.
Πολιτική σταδιοδρομία
Όταν ήταν ακόμα έφηβος, ο Σιρισένα επέδειξε ενδιαφέρον για τον κομμουνισμό, όμως το 1967 έγινε μέλος του Κόμματος Ελευθερίας της Σρι Λάνκα (SLFP) στον τομέα νεολαίας της Πολοναρούουα. Φυλακίστηκε στη διάρκεια της ανταρσίας του Τζανάθα Βιμούχτι Περαμούνα το 1971. Έγινε μέλος του πολιτικού γραφείου του SLFP το 1981.
Εξελέγη βουλευτής για πρώτη φορά με το SLFP το 1989. Επανεξελέγη το 1994 με τον Συνασπισμό του Λαού (PA). Διορίστηκε υφυπουργός Άρδευσης στην νέα κυβέρνηση με πρωθυπουργό την Τσαντρίκα Κουμαρατούνγκα. Η Κουμαρατούνγκα τον προήγαγε σε υπουργό το 1997, αναθέτοντάς του το χαρτοφυλάκιο της Ανάπτυξης του Μαχαουέλι. Επανεξελέγη βουλευτής το 2000 και διατήρησε το υπουργικό του χαρτοφυλάκιο. HΤον Οκτώβριο του 2001 ανέλαβε γραμματέας του SLFP έπειτα από την προσχώρηση του Ντισαναγιάκε στο Ενωτικό Εθνικό Κόμμα (UNP). Στις βουλευτικές εκλογές του 2001 επανεξελέγη, όμως το PA ηττήθηκε στις εκλογές, με αποτέλεσμα να μην είναι πλέον υπουργός ο Σιρισένα. Τον Ιανουάριο του 2004 το SLFP ένωσε τις δυνάμεις του με το Τζανάθα Βιμούχτι Περαμούνα και σχηματίστηκε μια πολιτική συμμαχία που ονομάστηκε Ενωτικός Συνασπισμός της Ελευθερίας του Λαού (UPFA). Ο Σιρισένα εξελέγη ξανά βουλευτής στις εκλογές του ως υποψήφιος με το UPFA. Ο πρόεδρος Κουμαρατούνγκα τον διόρισε υπουργό για την Ανάπτυξη των Ποτάμιων Λεκανών και Ανάπτυξης της Ρατζαράτα στην νέα κυβέρνηση του UPFA τον Απρίλιο του 2004. Έπειτα από τη διεξαγωγή των προεδρικών εκλογών του 2005, ο νεοεκλεγείς πρόεδρος Μαχίντα Ρατζαπάκσα διόρισε τον Σιρισένα ως υπουργό Γεωργίας, Περιβάλλοντος, Άρδευσης και Ανάπτυξης του Μαχαουέλι το Νοέμβριο του 2005. Τον Ιανουάριο του 2007 έπειτα από ανασχηματισμό διορίστηκε υπουργός Αγροτικής Ανάπτυξης και Γεωργικών Υπηρεσιών. Ο Σιρισένα γλίτωσε το θάνατο στις 9 Οκτωβρίου 2008 όταν η αυτοκινητοπομπή του έγινε στόχος επίθεσης αυτοκτονίας από τους αντάρτες Τίγρεις Ταμίλ στην Μποραλεσγκαμούγουα, στο Κολόμπο. Κατά την απόπειρα δολοφονίας του υπουργού σκοτώθηκε 1 άτομο και άλλα 7 τραυματίστηκαν. Στις εκλογές του 2010 επανεξελέγη βουλευτής και διορίστηκε υπουργός Υγείας τον Απρίλιο του 2010.
Πρόεδρος
Ο Σιρισένα ανακοίνωσε την υποψηφιότητά του για τις προεδρικές εκλογές στις 21 Νοεμβρίου 2014 ως κοινός υποψήφιος της αντιπολίτευσης. Ο πολιτικός ισχυρίστηκε ότι όλα στη Σρι Λάνκα ήταν υπό τον έλεγχο μιας οικογένειας και ότι η χώρα όδευε προς μια δικτατορία με διαφθορά, νεποτισμό και Ο Σιρισένα υποσχέθηκε να καταργήσει την εκτελεστική προεδρία εντός 100 ημερών από την εκλογή του, να ανακαλέσει την αμφιλεγόμενη 18η αναθεώρηση του συντάγματος και να διορίσει στην πρωθυπουργία τον ηγέτη του UNP Ρανίλ Γουικρεμασίνγκε. Μετά την ανακοίνωση, ο Σιρισένα και άλλοι υπουργοί παύτηκαν από τα υπουργεία τους και διώχθηκαν από το SLFP.
Στις 8 Ιανουαρίου 2015 διεξήχθησαν οι προεδρικές εκλογές και ο Σιρισένα αναδείχθηκε νικητής με ποσοστό 51,3% των ψήφων επικρατώντας του Ρατζαπάκσα. Ορκίστηκε Πρόεδρος στις 9 Ιανουαρίου. Την ίδια ημέρα διόρισε στην πρωθυπουργία τον Ρανίλ Γουικρεμασίνγκε.
Συνταγματική κρίση 2018
Τον Οκτώβριο του 2018 ο πρόεδρος Σιρισένα διόρισε τον Μαχίντα Ραγιαπάκσε στην πρωθυπουργία, προκαλώντας συνταγματική κρίση, καθώς δεν απάλλαξε πρώτα από τα καθήκοντά του τον από το 2015 πρωθυπουργό Ρανίλ Γουικρεμεσίνγκε. Αποτέλεσμα ήταν η χώρα να έχει ταυτόχρονα δύο πρωθυπουργούς. Ο Σιρισένα αποφάσισε να διαλύσει το Κοινοβούλιο και να προκηρύξει πρόωρες εκλογές. Ωστόσο, με εντολή του Ανωτάτου Δικαστηρίου, στις 14 Νοεμβρίου το Κοινοβούλιο συνήλθε σε συνεδρίαση και ενέκρινε πρόταση μομφής εναντίον του Ραγιαπάκσε.
Παραπομπές
Κατηγορία:Πρόεδροι της Σρι Λάνκα
Α.Ο. Τοξότης Βόλου
Η Αθλητική Οργάνωση Βόλου «ο Τοξότης» είναι ποδοσφαιρικός σύλλογος του Βόλου και ιδρύθηκε το 1929. Στην προπολεμική περίοδο διατηρούσε και τμήματα πετοσφαίρισης, καλαθοσφαίρισης και στίβου.
Ο Τοξότης, ως και την περίοδο 1979-80, συμμετείχε στα πρωταθλήματα της Ε.Π.Σ. Θεσσαλίας.
Από την περίοδο 1980-81 και για 6 συνεχόμενες περιόδους συμμετείχε στις Εθνικές κατηγορίες έχοντας ως αποκορύφωμα του την συμμετοχή του στην Β' Εθνική κατηγορία την περίοδο 1981-82.
Ο Τοξότης έχει την έδρα του στην συνοικία Νέα Δημητριάδα του Βόλου.
Η ίδρυση - προπολεμική περίοδος
μικρογραφία|Τοξότης Βόλου (1929)|323x323εσ Ο Τοξότης ιδρύθηκε στις 19 Ιουλίου 1929 από τον φαρμακοποιό Στέλιο Μαλαμάκη ο οποίος διετέλεσε και πρώτος πρόεδρος του συλλόγου.
Τον πρώτο αγώνα της ιστορίας του τον έδωσε την 10η Νοεμβρίου 1929 αντιμετωπίζοντας τον ΠΑΟΚ Βόλου στο γήπεδο της Πλατείας Γεωργίου του Α' (σημερινό πάρκο Αγίου Κωνσταντίνου) και ηττήθηκε με σκορ 2-1. Τον δεύτερο αγώνα τον έδωσε στο ίδιο γήπεδο την 1η Δεκεμβρίου 1929 με αντίπαλο την Α.Ε.Νικομήδειας Βόλου γνωρίζοντας την ήττα με σκορ 3-0.
Την περίοδο 1930-31 συμμετείχε στο πρώτο πρωτάθλημα της Ε.Π.Σ. Θεσσαλίας (της οποίας υπήρξε από τα πρώτα μέλη).
Τις επόμενες δυο περιόδους (1931-32 και 1932-33) συμμετείχε στο πρωτάθλημα της νεοσυσταθείσας Β' κατηγορίας της Ε.Π.Σ. Θεσσαλίας  καταλαμβάνοντας την δεύτερη θέση και τις δυο αυτές περιόδους.
Στα τέλη του 1933 ο Τοξότης αδρανοποιείται και οι ποδοσφαιριστές του στελεχώνουν τον Κένταυρο Βόλου (πρωταθλητής Ε.Π.Σ. Θεσσαλίας στο πρώτο πρωτάθλημα 1930-31) και κατόπιν συμμετέχουν στον βασικό κορμό της νεοσυσταθείσας ομάδας του Ολυμπιακού Βόλου (χειμώνας 1936-37).
Η επαναδραστηριοποίηση - μεταπολεμική περίοδος
Μετά το τέλος του Β ' παγκοσμίου πολέμου και του εμφυλίου πολέμου ο Τοξότης επαναδραστηριοποιείται και συμμετέχει στο πρωτάθλημα της Β' κατηγορίας Ε.Π.Σ. Θεσσαλίας την περίοδο 1951-52. Συμμετέχει ανελλιπώς στα πρωταθλήματα της Β' και Γ' κατηγορίας ως και την περίοδο 1965-66 οπότε και κερδίζει την άνοδο του στην Α' κατηγορία κατακτώντας τον πρώτο του τίτλο (πρωτάθλημα Β' κατηγορίας), 35 χρόνια μετά την πρώτη του συμμετοχή στα πρωταθλήματα της Ε.Π.Σ. Θεσσαλίας.
Ο Τοξότης στην συμμετοχή του αυτή στην Α' κατηγορία γνωρίζει τον υποβιβασμό και ακολουθούν 5 χρόνια αγωνιζόμενος ξανά στα πρωταθλήματα της Β ' και Γ' κατηγορίας. Την περίοδο 1971-72 κατακτά για δεύτερη φορά το πρωτάθλημα της Β' κατηγορίας και κερδίζει την επάνοδο του στην Α' κατηγορία στην οποία θα παραμείνει για όλη την δεκαετία του '70.
Η συμμετοχή στις Εθνικές Κατηγορίες - Δεκαετία του '80
Την περίοδο 1979-80 ο Τοξότης κατέκτησε το πρωτάθλημα της Α' κατηγορίας Ε.Π.Σ. Θεσσαλίας κερδίζοντας έτσι την άνοδο στην Γ' Εθνική κατηγορία (Εθνικό Ερασιτεχνικό Πρωτάθλημα) ενώ παράλληλα κατέκτησε και το Κύπελλο Ε.Π.Σ. Θεσσαλίας πετυχαίνοντας έτσι το "ντάμπλ".
Την περίοδο 1980-81, στην πρώτη του εμφάνιση στην Γ' Εθνική κατηγορία αναδείχθηκε πρωταθλητής και πανηγύρισε την άνοδο στη Β' Εθνική κατηγορία .
Την περίοδο 1981-82 συμμετείχε στο πρωτάθλημα της Β' Εθνικής κατηγορίας του ελληνικού ποδοσφαίρου, όταν ο Βόλος είχε τρεις ομάδες στην εν λόγω κατηγορία!!! Το ρόστερ του Τοξότη την περίοδο αυτή αποτελούσαν οι : Σαρρής, Βαλαρούτσος, Ηλιόπουλος, Σίμος, Καμπέρης, Σιγάλας, Γαλάτης, Τριχιάς Θ., Τριχιάς Μ., Γιωτόπουλος, Σιούλης, Κορτέσης, Κουλαξής, Σταρίδης, Καραμπάς, Κούτσικας, Λάμπρου, Σωτήρης, Σκαφίδας,, Καρακικές, Αραβανόπουλος, Παχής,Τσεκούρας, Καζίλας, Τζανετόπουλος, Αξιούργος,  Γουλέτσος, Παπαδόπουλος,  Πατρίκιος, Αδρακτάς, Φουστάνας.
Ακολούθησαν 2 περίοδοι στη Γ΄ Εθνική (1982-83 και 1983-84 ) και άλλες 2 στη Δ΄ Εθνική από όπου υποβιβάστηκε με το τέλος της περιόδου 1985-86.
Αναλυτικά οι συμμετοχές του Τοξότη στις Εθνικές Κατηγορίες :
Η επιστροφή στις τοπικές κατηγορίες της Ε.Π.Σ. Θεσσαλίας
Την περίοδο 1990-91 έφτασε κοντά στην επάνοδο στη Δ' Εθνική αλλα τελικά κατετάγη στην 2η θέση.
Την αμέσως επόμενη περίοδο 1991-92 ο Τοξότης γνωρίζει τον υποβιβασμό του στην Β' κατηγορία στην οποία επιστρέφει μετά από 20 ολόκληρα χρόνια.
Μετά από δυο χρονιές στην Β' κατηγορία ο Τοξότης την περίοδο 1993-94 κατακτά το πρωτάθλημα και την άνοδο στην Α' κατηγορία ενώ παράλληλα έφτασε ως φιναλίστ στον τελικό του Κυπέλλου Ε.Π.Σ. Θεσσαλίας για 4η φορά (κατέκτησε το Κύπελλο την περίοδο 1979-80 και ήταν πάλι φιναλίστ τις περιόδους 1978-79 και 1980-81 ). Ακολουθούν τρεις συνεχόμενες χρονιές στην Α' κατηγορία και άλλες 7 συνεχόμενες χρονιές στην Β' κατηγορία ως την περίοδο 2004-05 οπότε ο Τοξότης επανέρχεται στην Α' κατηγορία, κάνοντας την τελευταία του παρουσία στην κατηγορία αυτή ως και σήμερα.
Τα "πέτρινα χρόνια" - 2005 ως 2008
Μετά την περίοδο 2004-05 και την τελευταία του συμμετοχή στην Α' κατηγορία της Ε.Π.Σ. Θεσσαλίας ο Τοξότης γνωρίζει και δεύτερο συνεχόμενο υποβιβασμό την περίοδο 2005-06.
Την περίοδο 2006-07 αγωνίζεται στην Γ ' κατηγορία ύστερα από 35 ολόκληρα χρόνια κάνοντας μια πολύ μέτρια πορεία.
Η αναγέννηση του Τοξότη - 2008 ως σήμερα
Το καλοκαίρι του 2008 ξεκίνησε η αναγέννηση του Τοξότη με πρωτοβουλία των παλαιμάχων ποδοσφαιριστών του που ανέλαβαν την διοίκηση του.
Η ομάδα τα τελευταία χρόνια έχει ανοδική πορεία καθώς από την περίοδο 2012-13 αγωνίζεται στην Β ' κατηγορία μετά από 4 συνεχόμενες χρονιές στην Γ ' κατηγορία (2008-09 ως και 2011-12).
Την φετινή περίοδο 2018-19 ο Τοξότης κατέκτησε το πρωτάθλημα της Β' κατηγορίας, και παράλληλα την άνοδο στην Α ' κατηγορία επιστρέφοντας στην κατηγορία αυτή μετά από 14 έτη.
Περίοδος 2018-19
Την περίοδο 2018-19 ο Τοξότης αγωνίστηκε στην Β' κατηγορία και κατέκτησε το πρωτάθλημα (7ος τίτλος της 90χρονης ιστορίας του). μικρογραφία|473x473εσ|ΤΟΞΟΤΗΣ 2018-19 Προπονητής της ομάδας ήταν ο Αθανάσιος Χρυσοχού.
Στους 24 αγώνες που έδωσε ο Τοξότης για το πρωτάθλημα της Β ' κατηγορίας πήραν μέρος οι εξής ποδοσφαιριστές :
Γιώργος Σκλαπάνης, Λευτέρης Δενελάβας, Αλέξανδρος Παπαπέτρος, Αντώνης Κυλαδίτης ,
Νίκος Δενελάβας, Λεωνίδας Κόρμπας, Ανδρέας Μάστορας, Δημήτρης Νταγκουλης,
Χρήστος Λέτσος, Κώστας Δεμίρης, Φίλιππος Ρουκάς, Ηλίας Ισά,
Αντώνης Σαρρής, Θοδωρής Παρασχούδης, Γιώργος Βέτσικας, Δημήτρης Δημακόπουλος,
Κώστας Λιάρος, Δημήτρης Σπαθαριώτης, Γκερόντ Πότσκα, Νίκος Τσιατσιάνης,
Παντελής Ευθυμίου, Βασίλης Μπέκος, Χρήστος Καφετζόπουλος.
Εξωτερικοί σύνδεσμοι
Κατηγορία:Αθλητικοί σύλλογοι Μαγνησίας Κατηγορία:Ιδρύσεις αθλητικών συλλόγων το 1929 Κατηγορία:Ποδοσφαιρικές ομάδες Ελλάδας
Αριθμός Άμπε
Στη φυσική και την οπτική, ο αριθμός Άμπε ενός διαφανούς υλικού είναι ένα μέτρο της διασποράς του υλικού, της μεταβολής δηλαδή του δείκτη διάθλασής του ανάλογα με το μήκος κύματος. Ονομάστηκε έτσι προς τιμήν του Γερμανού φυσικού Ερνστ Άμπε (1840-1905) που τον προσδιόρισε. Ο αριθμός Άμπε (V) ενός υλικού καθορίζεται ως:
Όπου nD, nF και nC είναι οι δείκτες διάθλασης του υλικού για τα μήκη κύματος των D-, F- και C- φασματικών γραμμών του Φραουνχόφερ (589.2nm, 486.1nm και 656.3nm αντίστοιχα). Υλικά χαμηλής διασποράς έχουν υψηλές τιμές αριθμού Άμπε.
Οι αριθμοί Άμπε χρησιμοποιούνται για την ταξινόμηση των διαφόρων τύπων υάλων. Για παράδειγμα, ύαλοι πυριτίου έχουν V<50 και στεφανύαλοι έχουν V>50. Οι τιμές του V κυμαίνονται από 20 για πολύ πυκνούς ύαλους πυριτίου, ως 65 για ελαφρούς στεφανυάλους και φθάνουν ως 85 για φθοριούχους στεφανυάλους. Ο αριθμός Άμπε είναι ένα χρήσιμο μέσο μέτρησης της διασποράς για το ορατό φως ενώ για άλλα μήκη κύματος ή για εργασίες που απαιτούν μεγαλύτερη ακρίβεια χρησιμοποιείται η ταχύτητα διασποράς ομάδος.
Ένας άλλος τρόπος καθορισμού του αριθμού Άμπε χρησιμοποιείται σε ορισμένα συγγράμματα. Σε αυτόν η τιμή του V δίδεται από τη σχέση :
που καθορίζει τον αριθμό Άμπε συγκεκριμένα για την γραμμή ηλίου D3 του Φραουνχόφερ (μήκος κύματος 587.6nm). Μπορεί επίσης να καθοριστεί για την e- γραμμή του μπλε σιδήρου (μήκος κύματος 438.4 nm):
όπου F’ και C’ αντιστοιχούν στα μήκη κύματος της μπλε και κόκκινης γραμμής του καδμίου (480nm και 643nm).
Ένα διάγραμμα Άμπε (σχήμα) προκύπτει όταν αποτυπώσουμε γραφικά τις τιμές που παίρνει ο αριθμός Άμπε ενός υλικού συναρτήσει του δείκτη διάθλασης.
Οι ύαλοι μπορούν να κατηγοριοποιηθούν με βάση την σύστασή τους και την θέση τους στο διάγραμμα. Αυτό μπορεί να γίνει με τη μορφή ενός γραμματαριθμού όπως συμβαίνει στον κατάλογο Σοτ Γκλας (Schott Glass) ή με ένα εξαψήφιο κωδικό αριθμό. Οι αριθμοί Άμπε χρησιμοποιούνται ώστε να υπολογιστούν οι σωστές εστιακές αποστάσεις των αχρωματικών συστημάτων φακών για να ελαχιστοποιηθεί η χρωματική εκτροπή.
Κατηγορία:Οπτική Κατηγορία:Αδιάστατοι αριθμοί
Ουίλιαμ Μ. Τουίντ
Ο Ουίλιαμ Μάρσαρ Τουίντ (αγγλικά: William Magear Tweed) ήταν Αμερικανός πολιτικός και εγκληματίας, αρχηγός της πολιτικής οργάνωσης, που έλεγχε την Νέα Υόρκη στα μέσα του 19ου αιώνα, γνωστής και ως Τάμανι  Χολ.
Κατά την περίοδο της μεγαλύτερης επιρροής του, ο Τουίντ ήταν ο τρίτος μεγαλύτερος γαιοκτήμονας στην Νέα Υόρκη και ο ισχυρότερος πολιτικός τόσο της πόλης όσο και της πολιτείας της Νέας Υόρκης. Έγινε σύμβολο της τάξης των δυνατών, αλλά και της διαφθοράς στις Ηνωμένες Πολιτείες και έγινε στόχος πολλής σάτιρας από τον σκιτσογράφο Τόμας Ναστ.
Δημογραφία της Κύπρου
Ο πληθυσμός της Κύπρου αποτελείται στην πλειοψηφία του από Έλληνες και μειοψηφικά από Τούρκους. Πριν την τουρκική εισβολή στην Κύπρο το 1974 ο πληθυσμός της αποτελούνταν από 78% Ελληνοκύπριους και 18% Τουρκοκύπριους και το υπόλοιπο 4% ποτελούνταν από άλλες εθνότητες. Λόγω αυτής της συνοίκησης των δύο βασικών κοινοτήτων της Κυπριακής Δημοκρατίας ο όρος «εθνικότητα» αναφέρεται στην ελληνική ή τουρκική εθνικότητα, ενώ σε ό,τι αφορά την ιδιότητα του πολίτη της Δημοκρατίας χρησιμοποιείται ο όρος «ιθαγένεια». Στην κοινότητα των Ελληνοκυπρίων συμπεριλαμβάνονται και οι θρησκευτικές μειονότητες των Μαρωνιτών και των Λατίνων καθώς και η μικρή μειονότητα των Αρμενίων. Στην κοινότητα των Τουρκοκυπρίων συμπεριλαμβάνονται και η μειονότητα των Ρομά ή κοινώς Αθιγγάνων.
Μετά το πραξικόπημα της Χούντας, την Τουρκική Εισβολή του 1974 (Επιχείρηση Αττίλας) έγιναν μαζικές δημογραφικές αλλαγές. Η ελληνική κοινότητα αναγκάστηκε βίαια να εγκαταλείψει τις περιοχές που περνούσαν στην κατοχή του τουρκικού στρατού. Αντίστοιχα οι Τουρκοκύπριοι του Νότου συγκεντρώθηκαν στην κατεχόμενη περιοχή, είτε με εντολές της Άγκυρας, είτε γιατί πιάστηκαν αιχμάλωτοι πολέμου και ανταλλάχθησαν με Ελληνοκύπριους, είτε γιατί αναγκάστηκαν να φύγουν από φόβο. Ο οικονομικός, ο διπλωματικός αποκλεισμός της κατεχόμενης Κύπρου καθώς και ο εποικισμός της με χιλιάδες πολίτες από την Ανατολία της Τουρκίας οδήγησε πολλούς Τουρκοκύπριους στην μετανάστευση.
Ελληνοκύπριοι και Τουρκοκύπριοι μοιράζονται πολλά έθιμα αλλά διατηρούν και ευδιάκριτες ταυτότητες βασισμένες στη θρησκεία, τη γλώσσα, και τους στενούς δεσμούς με τις αντίστοιχες μητέρες πατρίδες τους. Τα ελληνικά είναι μετά την τουρκική εισβολή του 1974 η κυρίως γλώσσα στο νότο (όπου η πλειοψηφία είναι Ελληνοκύπριοι), τα τουρκικά στο βορρά (όπου η πλειοψηφία είναι Τουρκοκύπριοι), ενώ τα αγγλικά χρησιμοποιούνται ευρέως. Η Κύπρος έχει ένα καλά ανεπτυγμένο σύστημα πρωτοβάθμιας και δευτεροβάθμιας εκπαίδευσης. Η πλειοψηφία των Κυπρίων αποκτά τριτοβάθμια εκπαίδευση σε ελλαδικά, βρετανικά ή αμερικανικά πανεπιστήμια, ενώ υπάρχουν επίσης αρκετά μεγάλες κοινότητες μεταναστών στο Ηνωμένο Βασίλειο και την Αυστραλία. Ιδιωτικά κολέγια και κρατικό πανεπιστήμιο έχουν αναπτυχθεί στο νησί.
Η πλειονότητα της ελληνοκυπριακής κοινότητας ανήκει στους ορθοδόξους χριστιανούς, υπαγόμενοι στην Αυτοκέφαλη Ελληνορθόδοξη Εκκλησία της Κύπρου. Η πλειονότητα της τουρκοκυπριακής κοινότητας ακολουθεί το σουνιτικό Ισλάμ.
Αριθμητικά στοιχεία
thumb|right|300px|Κατανομή [[Πληθυσμός|πληθυσμού της Κύπρου το 1960]] thumb|right|300px|Χάρτης πληθυσμού της Κύπρου thumb|right|300px|Χάρτης πυκνότητας πληθυσμού της Κύπρου
Πληθυσμός
Ο πληθυσμός της νήσου είναι 1,054,400 (τέλος του 2007 - συμπεριλαμβανομένων των εκτιμήσεων για Τουρκοκύπριους), ενώ ο πληθυσμός στην περιοχή που ελέγχεται από τη Δημοκρατία της Κύπρου είναι 789,300 (τέλος του 2007).
Aichi H9A
Το Aichi H9A ήταν δικινητήρια ιπτάμενη άκατος του Ιαπωνικού Αυτοκρατορικού Ναυτικού. Χρησιμοποιήθηκε στον Δεύτερο Παγκόσμιο Πόλεμο σαν εκπαιδευτικό για τα πληρώματα των αερακάτων και σε άλλους δευτερεύοντες ρόλους. Σε όλη την διάρκεια του πολέμου τα H9A παρέμειναν στην Ιαπωνία με αποτέλεσμα οι Σύμμαχοι να μην γνωρίζουν την ύπαρξη τους μέχρι την άνοιξη του 1945 και να μην του αποδώσουν κάποια ονομασία αναφοράς, όπως έκαναν συνήθως με τους ιαπωνικούς τύπους.
Σχεδιασμός και ανάπτυξη
Το H9A ήταν δικινητήρια ιπτάμενη άκατος που σχεδιάστηκε από την Aichi (εσωτερικά ονομάζονταν AM-212) για να καλύψει απαίτηση του Ναυτικού που αφορούσε την δημιουργία προηγμένης εκπαιδευτικής αερακάτου για την προετοιμασία των πληρωμάτων των προηγμένων αερακάτων Kawanishi H8K που σύντομα θα ενέτασσε σε υπηρεσία. Ο σχεδιασμός ξεκίνησε τον Ιανουάριο του 1940 και το πρώτο από τα τρία συνολικά πρωτότυπα πραγματοποίησε την παρθενική του πτήση τον Σεπτέμβριο του 1940. Το πλήρωμα κανονικά ήταν πενταμελές (κυβερνήτης/πιλότος, συγκυβερνήτης, ιπτάμενος μηχανικός, παρατηρητής και ασυρματιστής) αλλά υπήρχε χώρος για τρία ακόμα άτομα (εκπαιδευόμενους).
Βιβλιογραφία
H9A Κατηγορία:Αεροσκάφη του Β' Παγκοσμίου Πολέμου Κατηγορία:Αεροσκάφη ναυτικής αεροπορίας Κατηγορία:Αεράκατοι Κατηγορία:Εμβολοκινητήρια στρατιωτικά αεροσκάφη
Ιερή ίβιδα
Η ιερή ίβιδα είναι μεγάλο πουλί της οικογένειας των Θρησκειορνιθίδων.
Βιότοπος και εξάπλωση
Η ιερή ίβιδα αναπαράγεται στην Υποσαχάρια Αφρική, στο νοτιοανατολικό Ιράκ και παλαιότερα στην Αίγυπτο, όπου θεωρούταν ιερό πουλί (βλ. Κουλτούρα). Φωλιάζει σε ελώδεις και λασπώδεις υγρότοπους, τόσο στην ενδοχώρα όσο και στις ακτές. Εμφανίζεται επίσης σε καλλιέργειες και χωματερές.
Αναπαραγωγή
Το πουλί αυτό φωλιάζει σε αποικίες σε δέντρα, ανάμεσα σε αποικίες ερωδιών σαν χαλκόκοτα. Χτίζει μια μια φωλιά συνήθως πάνω σε μπαομπάμπ και γεννάει δύο με τρία αυγά.
Τροφή
Τρέφεται με διάφορα ψάρια, βατράχια, μικρά θηλαστικά, ερπετά και μικρότερα πουλιά καθώς και με έντομα. Επίσης μπορεί να τραφεί και με γεωσκώληκες, πιάνοντάς τους με το μακρύ της ράμφος.
Ως εισαχθέν είδος
Η ιερή ίβιδα εισήχθη στη Γαλλία το 1976 όπου ένας πληθυσμός εξακολουθεί να αναπαράγεται ελεύθερα. Επίσης έχει εισαχθεί στην Ιταλία, την Ισπανία, την Ταϊβάν, και τις Ηνωμένες Πολιτείες. Περιστατικά απαντά και αλλού ως δραπέτης. Στην Ελλάδα μια μικρή ομάδα στο Εθνικό Πάρκο Σχοινιά στον Μαραθώνα φώλιαζε για αρκετό καιρό την περίοδο 2008-2009.
Κουλτούρα
Στην Αρχαία Αίγυπτο, η ιερή ίβιδα ήταν ιερό πουλί και σεβαστό ήταν να μουμιοποιούταν από τους Αρχαίους Αιγύπτιους ως το σύμβολο του θεού Θωθ. Ο Ηρόδοτος αναφέρει: αριστερά|μικρογραφία|Αγαλματίδιο ιερής ίβιδας από την περίοδο των Πτολεμαίων, 330-304 π.Χ.
"''Υπάρχει μια περιοχή μάλιστα στην Αραβία, που βρίσκεται σχεδόν απέναντι από την πόλη της Βουτώ, στην οποία θέση ήρθα για να ρωτήσω σχετικά με τα φτερωτά ερπετά: και όταν ήρθα προς τα εκεί είδα τα οστά των φιδιών και αγκάθια στην ποσότητα τόσο μεγάλη, ώστε είναι αδύνατο να κάνουν αναφορά του αριθμού, και υπήρχαν σωροί από αγκάθια, κάποιοι σωροί μεγάλοι και άλλοι λιγότερο μεγάλοι και άλλα ακόμα μικρότερα από αυτά, και αυτές οι σωροί ήταν πολλές σε αριθμό.
Η περιοχή στην οποία τα αγκάθια ήταν διάσπαρτα πάνω στο έδαφος είναι από τη φύση τους μια είσοδο από ένα στενό ορεινό πέρασμα σε μια μεγάλη πεδιάδα, η οποία συνορεύει με την πεδιάδα της Αιγύπτου? και η ιστορία λέει ότι στις αρχές της άνοιξης τα φτερωτά φίδια από την Αραβία πετούν προς την Αίγυπτο, και τα πουλιά που ονομάζεται ίβιδες τα συναντάς στην είσοδο της χώρας αυτής και δεν υποφέρουν από τα φίδια να πάνε δίπλα, αλλά τα σκοτώνουν. Λόγω αυτής της πράξης είναι (λένε οι Άραβες) ότι η ίβιδα έχει έρθει για να τιμηθεί σε μεγάλο βαθμό από τους Αιγυπτίους, και οι Αιγύπτιοι συμφωνούν επίσης ότι είναι για το λόγο ότι τιμούν αυτά τα πουλιά." Σε πιο μυθικές ιστορίες, έλεγε επίσης πως οι μύγες που έφερναν λοιμό πέθαιναν αμέσως μετά την εξιλαστήρια θυσία αυτού του πουλιού.
Σόλε αλ Πάντεον
Το Ξενοδοχείο «Σόλε αλ Πάντεον» (ιταλικά: Sole al Pantheon) βρίσκεται στην Πιάτσα ντελά Ροτόντα (Piazza della Rotonda) της Ρώμης, απέναντι ακριβώς από το Πάνθεον. Στεγάζεται σε ένα μέγαρο του 15ου αιώνα και είναι το αρχαιότερο σε λειτουργία μέχρι σήμερα ξενοδοχείο της Ρώμης, χρονολογούμενο από το 1476.
Το ξενοδοχείο έχει πρόσφατα ανακαινιστεί και τα δωμάτιά του έχουν ζωγραφισμένες οροφές, που είναι επενδυμένες με ξύλο.
Στη διάρκεια της πολύχρονης ιστορία του, διασημότητες από το χώρο της πολιτικής, της λογοτεχνίας και των τεχνών έχουν διαμείνει κατά καιρούς στο Σόλε αλ Πάντεον. Ο κατάλογος των διάσημων επισκεπτών του ξενοδοχείου περιλαμβάνει τον αναγεννησιακό Ιταλό συγγραφέα Λουντοβίκο Αριόστο (1474 – 1533), που έχει γράψει τον «Μαινόμενο Ορλάνδο», ως τον Ζαν Πολ Σαρτρ και τη Σιμόν ντε Μποβουάρ.
Πηγές
Κατηγορία:Ξενοδοχεία Κατηγορία:Κτίρια και κατασκευές στη Ρώμη
Χατικβά
Χατικβά (Hatikvah, Η Ελπίδα) είναι το όνομα του εθνικού ύμνου του Ισραήλ.
Το κείμενο έγραψε ο Ναφτάλι Χερτζ Ίμπερ (Naftali Herz Imber) (1856–1909). Η μελωδία βασίζεται σε ένα λαϊκό μουσικό μοτίβο της Βοημίας που χρησιμοποίησε ο Μπέντριχ Σμέτανα (Bedřich Smetana) το 1874 στο συμφωνικό του ποίημα Μολδάβας.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα του Ισραήλ
Αλεξάντερ Τζέιμς ΜακΛίν
Ο Αλεξάντερ Τζέιμς ΜακΛίν είναι γνωστός ως Έι Τζέι ΜακΛίν (Alexander James "AJ" McLean, 9 Ιανουαρίου 1978), είναι Αμερικανός τραγουδιστής, στιχουργός, ηθοποιός και χορευτής. Έγινε γνωστός κυρίως για την συμμετοχή του στους Backstreet Boys των οποίων είναι μέλος.
Βιογραφία
Ο ΜακΛίν, γεννήθηκε στις 9 Ιανουαρίου 1978, στο Γουέστ Παλμ Μπιτς της Φλόριντας των Ηνωμένων Πολιτειών, από την Ντένιζ και τον Μπομπ ΜακΛίν. Από την πλευρά της μητέρα του, έχει Κουβανή-Πορτορικανή και Γερμανική καταγωγή, και από την πλευρά του πατέρα του, Σκωτσέζικη, Ιρλανδική και Αγγλική καταγωγή.
Consolidated XB2Y
Το Consolidated XB2Y ήταν αμερικανικό μονοκινητήριο διθέσιο διπλάνο βομβαρδιστικό κάθετης εφόρμησης της δεκαετίας του 1930. Προορίζονταν για χρήση με τα αεροπλανοφόρα του Πολεμικού Ναυτικού των ΗΠΑ αλλά δεν εντάχθηκε σε παραγωγή. Εκτός από το πρωτότυπο δεν κατασκευάστηκαν άλλα αεροσκάφη.
Αλεξάντερ Τζέιμς ΜακΛίν
Βιογραφία
Είναι μέλος των Backstreet Boys από το 1992.
Consolidated XB2Y
Σχεδιασμός και ανάπτυξη
Στα 1932 το Ναυτικό εξέδωσε απαίτηση για την δημιουργία διθέσιου βομβαρδιστικού κάθετης εφόρμησης που θα επιχειρούσε από τα αεροπλανοφόρα του και θα μπορούσε να μεταφέρει 450 kg. Τον Ιούνιο του 1932 παραγγέλθηκαν πρωτότυπα των εταιρειών Consolidated Aircraft και Great Lakes Aircraft Company για την διεξαγωγή συγκριτικών δοκιμών. Η Consolidated παρουσίασε το Model 24 (σύμφωνα με το σύστημα ονοματοδοσίας του Ναυτικού καλούνταν XB2Y) -ένα μονοκινητήριο διπλάνο βασισμένο σε σχέδιο του Γραφείου Αεροναυτικής του Ναυτικού (το Γραφείο είχε γίνει μέρος της Consolidated Aircraft το 1929). Προκειμένου να μπορεί το αεροσκάφος να αντέξει στις ισχυρότατες επιταχύνσεις κατά την άνοδο αμέσως μετά από μία βύθιση, μεγάλο μέρος του κεντρικού τμήματος της ατράκτου ήταν φτιαγμένο από ένα ενιαίο ατσάλινο κομμάτι. Το XB2Y προωθούνταν από αερόψυκτο αστεροειδή κινητήρα Pratt & Whitney R-1535 Twin Wasp Junior και είχε σταθερό σύστημα προσγείωσης. Υπήρχαν ξεχωριστά ανοιχτά κόκπιτ για τα δύο μέλη του πληρώματος. Ο πλοηγός κάθονταν πίσω και χειρίζονταν το οπίσθιο πολυβόλο. Ο πιλότος χειρίζονταν συγχρονισμένο πολυβόλο που έβαλε ανάμεσα από την έλικα.
Αλεξάντερ Τζέιμς ΜακΛίν
Προσωπικά στοιχεία
Από το 2011, είναι παντρεμένος με την Ελληνικής καταγωγής Ροσέλ Καρύδη, με την οποία έχουν αποκτήσει δύο παιδιά.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Ποπ μουσικοί Κατηγορία:Αμερικανοί στιχουργοί Κατηγορία:Αμερικανοί τραγουδιστές ποπ Κατηγορία:Μέλη των Backstreet Boys __ΕΥΡΕΤΗΡΙΟ__
Consolidated XB2Y
Σχεδιασμός και ανάπτυξη
Το πρωτότυπο XB2Y-1 (σειριακός αριθμός: 9221 ) ολοκληρώθηκε το 1933 και παραδόθηκε στις 28 Ιουνίου αυτού του έτους. Κατά την διάρκεια των δοκιμών κατέστη σαφές ότι οι επιδόσεις του δεν ήταν ικανοποιητικές, γεγονός που σε συνδυασμό με το υψηλό κόστος κατασκευής οδήγησε στην απόρριψη του από το Ναυτικό. Προτιμήθηκε το ανταγωνιστικό αεροσκάφος της Great Lakes Aircraft Company, 60 μονάδες του οποίου κατασκευάστηκαν και μπήκαν σε υπηρεσία με την ονομασία BG-1.
Μετά την ακύρωση του προγράμματος, το μοναδικό XB2Y μετασκευάστηκε και απώλεσε την ικανότητα μεταφοράς βομβών. Με την νέα διάταξη μπορούσε να φτάσει σε ύψος 7100 m. Χρησιμοποιήθηκε τελικά από την NACA (τον πρόδρομο της σημερινής NASA στο Ερευνητικό Κέντρο του Langley στην Βιρτζίνια.
Βιβλιογραφία
XB2Y Κατηγορία:Αεροσκάφη εγγύς υποστήριξης Κατηγορία:Αεροσκάφη ναυτικής αεροπορίας Κατηγορία:Εμβολοκινητήρια στρατιωτικά αεροσκάφη
Πάστρα
Με το όνομα Πάστρα αναφέρονται:
Μίνθη (αποσαφήνιση)
Το όνομα Μίνθη αναφέρεται:
Κατηγορία:Αποσαφηνίσεις ονομάτων
ΡΚ Λανς
thumb|120px|Λογότυπο 2001 - 2014 Η Ρασίγκ Κλαμπ ντε Λανς (γαλλικά: Racing Club de Lens) ή απλά Λανς, είναι ποδοσφαιρικός σύλλογος με έδρα την πόλη Λανς της Γαλλίας. Ιδρύθηκε το 1906 και η μεγάλη της αντίπαλος είναι η Λιλ ΟΣΚ, με την απόσταση μεταξύ των δύο πόλεων του γαλλικού βορρά να είναι εξαιρετικά μικρή. Επίσημα τους χρώματα είναι το χρυσό προς το κίτρινο και το κόκκινο.
Η Ίδρυση της ομάδας (1906)
Η ομάδα ιδρύθηκε το 1905, στο Βερτ της πόλης Λανς, από μαθητές που ήθελαν να δώσουν στην ομάδα τους ένα Αγγλοσαξονικό όνομα. Αργότερα, μαζί με την ομάδα ερασιτεχνών εφήβων ακολούθησαν μικρές ομάδες της πόλης όπως η Ρασίγκ Κλαμπ ντε Ρουμπαί και η Ρασίνγκ Κλαμπ ντε Φρανς. Ξεκίνησαν φορώντας πράσινα και μαύρα ρούχα.
Από την χρονιά του 1907 μέχρι και το 1912 συνεχώς έκαναν διάφορες αλλαγές γηπέδου πηγαίνοντας στο καλύτερο γήπεδο και μετά στο άλλο. Τα γήπεδα που θα έχει η ομάδα θα είναι ή στην πόλη της Λανς ή σε μια άλλη κοντινή πόλη, την Αβιόν.
Μετά το ξέσπασμα του Πρώτου Παγκοσμίου Πολέμου, χρησιμοποίησαν άλλο χρώμα στις φανέλες τους και αυτό ήταν το σκούρο μπλε.
Με αίμα και χρυσό
Επίσης, την ίδια χρονιά, αγωνίζονταν στο νέο τους στάδιο, το Ραούλ Μπριγκέτ που σήμερα λέγεται Λιό Λανγκράνζ. Την ημέρα που εμφανίστηκαν για πρώτη φορά τα σημερινά της χρώματα, ήταν και η ημέρα όπου αγωνίστηκαν στο νέο τους στάδιο.
Το 1926 εμφανίζεται ένα νέο αστέρι, ο Βρετανός Κίντ Φέντον ο οποίος παρέμεινε μέχρι το 1934. Επίσης το 1926, ήταν και η πρώτη φορά που συμμετείχε η Λανς στο Championnat d'Artois.
Το 1929 η Λανς κερδίζει το Βόρειο πρωτάθλημα, και αγωνίστηκε για πρώτη φορα στο Division d'Honneur of the Ligue du Nord όπου αγωνίστηκε με τις μεγάλες (τότε) μεγάλες ομάδες, όπως η ΟΣΚ Λιλ, η Ρουμπάις η Εξελσιόρ Ρουμπάις και με την Αμιάν.
Το 1932 αγωνίστηκε στην κατηγορία Artois, και μεταφέρθηκε στο Στάδιο Φελίξ Μποαλέρτ το οποίο μέχρι σήμερα θεωρείται ως η έδρα της Λανς.
Οι Πρώτες Επιτυχίες
Το 1937 αγωνίζεται στην πρώτη κατηγορία τερματίζοντας στην δεύτερη κατηγορία στην 1η θέση με παίκτες όπως ο Στανίς και ο Σπέχτλ. Επίσης στο Κύπελλο Γαλλίας έφτασε μέχρι την φάση των 16, και αποκλείστηκε από την Ρεντ Σταρ- Σάιντ Κουέν με 3-2.
Το 1943 νικά στο πρωτάθλημα της βόρειας κατηγορίας, με κορυφαίο σκόρερ, τον Στεφάν Ντεμπικί με 43 γκολ σε 30 αγώνες. Ο συγκεκριμένος επίσης το 1942 στο Κύπελλο Γαλλίας πέτυχε 16 τέρματα σε ένα αγώνα του Κυπέλλου που παρέμεινε ως ρεκόρ κόσμου για πάνω από 7 δεκαετίες.
Μετά τον Β' Παγκόσμιο Πόλεμο, την σεζόν 1945-1946 τερμάτισε στην 6η θέση αλλά τελικά, τον επόμενο χρόνο υποβιβάζεται. Το 1948 έπαιξε στο Κύπελλο μέχρι και στον τελικό χάνοντας με 3-2 από την Λιλ.
Αργότερα, ανέβηκε στην Λιγκ 1 με τον καλύτερο τους παίκτη, με τον Μάριαν Γουισνέφσκι ο οποίος είχε συμβόλαιο με την Λανς και από τις 277 συμμετοχές του στην ομάδα σκόραρε 93 φορές. Όμως λόγω οικονομικών προβλημάτων το 1963, έφυγε για την ΟΚ Σαμπντόρια.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1906
Ένταση ήχου
Ως ένταση ήχου ορίζεται η ισχύς του ηχητικού κύματος ανά μονάδα επιφανείας ή αλλιώς η ενέργεια που μεταφέρει το ηχητικό κύμα ανά μονάδα επιφανείας και ανά μονάδα χρόνου.
Μαθηματική έκφραση
Αν είναι γνωστή η μεταβολή της πίεσης του αερίου στο οποίο διαδίδεται ένα ηχητικό κύμα και η  εγκάρσια ταχύτητα των μορίων του αερίου  η μέση ένταση δίνεται από την παρακάτω σχέση: (όπου P η ακουστική/ηχητική πίεση και υ η εγκάρσια ταχύτητα των μορίων του αέρα)
Στην περίπτωση σφαιρικής διάδοσης του ήχου, η ένταση του ήχου σε απόσταση r από την πηγή δίνεται από την παρακάτω σχέση (όπου W η ισχύς της ηχητικής πηγής και r η απόσταση από την πηγή)
Μονάδες έντασης ήχου
Η ένταση μετριέται στο S.I. σε W/m2 (Βατ ανά τετραγωνικό μέτρο). Η ελάχιστη ένταση που γίνεται αντιληπτή στο ανθρώπινο αυτί αντιστοιχεί σε 10-12 W/m2. Η ένταση αυτή αντιστοιχεί σε ηχητική πίεση 20 μPa (η οποία αναφέρεται στην βιβλιογραφία και ως κατώφλι ακουστότητας).
Η στάθμη της έντασης του ήχου μετριέται σε Ντεσιμπέλ (decibel). Η μονάδα Ντεσιμπέλ εκφράζει την διαφορά στάθμης ενός ήχου έντασης Ι προς την ένταση του κατωφλίου ακουστότητας (10-12 W/m2). Ως στάθμη έντασης σε dB ορίζεται το δεκαπλάσιο του δεκαδικού λογάριθμού της έντασης του ήχου προς την ένταση του κατωφλίου ακουστότητας, και περιγράφεται μαθηματικά από την σχέση:
Η στάθμη έντασης του ήχου είναι σχεδόν ίση με την στάθμη ηχητικής πίεσης.
Επιπτώσεις της έντασης του ήχου στην ανθρώπινη ακοή
Το όριο πόνου του ανθρώπινου αυτιού λόγω έντασης ήχου είναι τα 120dB. Εκθεση σε ήχους πάνω από 120dB είναι επικίνδυνη και μπορεί να οδηγήσει σε προβλήματα ακοής ή και κώφωση. Επίσης παρατεταμένη και συνεχής έκθεση σε ήχους άνω των 90dB δημιουργεί προβλήματα στην ακοή.
Δείτε επίσης
Ενταση ηχου
Soldi
Το Soldi είναι ένα τραγούδι του ιταλού τραγουδιστή Μαχμούντ με τους Dario "Dardust" Faini και Charlie Charles. Η παραγωγή έγινε από τους Faini και Charlie Charles, το τραγούδι ηχογραφήθηκε από τον Mahmood και κυκλοφόρησε ως single στις 6 Φεβρουαρίου 2019. Περιλήφθηκε στην εκ νέου έκδοση του ψηφιακού εκτεταμένου παιχνιδιού Gioventù bruciata EP και είναι επίσης το κύριο σινγκλ του πρώτου πλήρους άλμπουμ ου καλλιτέχνη, επίσης με τον τίτλο Gioventù bruciata, το οποίο κυκλοφόρησε στις 22 Φεβρουαρίου 2019.
Ο Mahmood παρουσίασε το τραγούδι για πρώτη φορά στο 69ο Μουσικό Φεστιβάλ του Sanremo τον Φεβρουάριο του 2019 και κέρδισε το διαγωνισμό, παίρνοντας το δικαίωμα να εκπροσωπήσει την Ιταλία στο διαγωνισμό τραγουδιού της Eurovision 2019. Το "Soldi" επιβεβαιώθηκε αργότερα ως συμμετοχή της Ιταλίας για τη Eurovision, όπου κατέκτησε την 2η θέση. Είναι κατά κύριο λόγο στα ιταλικά, με μία γραμμή στα αραβικά, καθιστώντας την τρίτη φορά που ένα τραγούδι της Eurovision διαθέτει την αραβική γλώσσα μετά τις συμμετοχές του Μαρόκου το 1980 και του Ισραήλ το 2009.
Ιστορικό
Ερωτηθείς από το TV Sorrisi e Canzoni, ο Mahmood αποκάλυψε ότι άρχισε να γράφει το τραγούδι ενώ βρισκόταν με φίλους. Παρ 'όλα αυτά, χρειάστηκε πολύς χρόνος για να ολοκληρώσει το τραγούδι. Οι παραγωγοί Dardust και Charlie Charles συνεισέφεραν στον ήχο του, ανανεώνοντάς τον με σύγχρονα στοιχεία δανεισμένα από τραπ μουσική. Οι ήχοι του hip hop αναμειγνύονται επίσης με αραβικές επιρροές.
Η δομή του τραγουδιού δεν περιλαμβάνει ένα σωστό ρεφραίν. Σύμφωνα με τον Ιταλό παραγωγό και μουσικό Andrea Rodini, το άγκιστρο του τραγουδιού βασίζεται σε τρία διαφορετικά στοιχεία: την επανάληψη της λέξης "soldi" (χρήματα), του στίχου "come va" (τι συμβαίνει;), ο οποίος προφέρεται πολλαπλές συνεχόμενες φορές, και ο ήχος των χεριών που χειροκροτούν, που ο Rodini περιγράφει ως «κυβιστική» χορωδία.
Το "Soldi" είναι ένα αυτοβιογραφικό τραγούδι για την "μη συμβατική οικογένεια" του Mahmood. Οι στίχοι του εξερευνούν τη σχέση του Μαχμούντ με τον πατέρα του, ο οποίος εγκατέλειψε την οικογένειά του ενώ ήταν παιδί. Απεικονίζει έναν ψεύτικο, αντιφατικό και αναξιόπιστο πατέρα, του οποίου η κύρια προτεραιότητα είναι τα χρήματα αντί της δικής του οικογένειας. Ως εκ τούτου, το χρήμα αντιπροσωπεύεται ως μία από τις αιτίες για το τέλος μιας σχέσης πατέρα-γιου, σηματοδοτώντας μια ισχυρή απόκλιση από τα θέματα μουσικής παγίδευσης, που συνήθως απεικονίζουν τα χρήματα ως απώτερο στόχο της ζωής. Ο Mahmood εξήγησε ότι οι στίχοι του τραγουδιού "προκαλούν αναμνήσεις" και ότι "υπάρχει πολύ θυμός" σε αυτό. Οι στίχοι του αναπαράγουν μια σειρά διαφορετικών εικόνων, που συχνά χρησιμοποιούνται από τον Mahmood ως μεταφορές.
Το τραγούδι περιλαμβάνει επίσης μια φράση στην αραβική γλώσσα. Παρόλο που δεν μιλάει αραβικά, ο Μαχμούντ εξήγησε ότι θυμάται πως τον είχε ονομάσει ο Αιγύπτιος πατέρας του όταν ήταν παιδί και ότι επέλεξε να συμπεριλάβει αυτούς τους στίχους ως έναν τρόπο να τον επαναφέρει σε μια συγκεκριμένη χρονική στιγμή.
Παραπομπές
Κατηγορία:Τραγούδια στον διαγωνισμό τραγουδιού της Eurovision Κατηγορία:Διαγωνισμός Τραγουδιού Eurovision 2019
Βιριντιάνα Φισερόβα
Η Βιριντιάνα Φισερόβα (πολωνικά: Wirydianna Fiszerowa), γεννημένη ως Βιριντιάνα Ραντολίνσκα (Wirydianna Radolińska) και αργότερα ως παντρεμένη Βιριντιάνα Κφιλέτσκα (Wirydianna Kwilecka) (1761 - 1826), ήταν Πολωνή ευγενής, ευρέως γνωστή για τα απομνημονεύματά της, τα οποία αναφέρουν τη ζωή της στην Πολωνία πριν και μετά τους διαμελισμούς, καθώς και τις σχέσεις της με εξέχοντα άτομα της εποχής, όπως ο Βασιλιάς Φρειδερίκος Β΄ της Πρωσίας, η Ιζαμπέλα Τσαρτορίσκα, ο Βασιλιάς Στανίσουαφ Αύγουστος Πονιατόφσκι, ο Γιούζεφ Πονιατόφσκι, ο Γιαν Χένρικ Ντομπρόφσκι και ο Ταντέους Κοστσιούσκο, τους οποίους λάτρευε.
Τα γεγονότα που έζησε περιλαμβάνουν τη Συνομοσπονδία του Μπαρ, η οποία προκάλεσε τοπική αναστάτωση, το έργο του Μείζονος Σέιμ, την Εξέγερση του Κοστσιούσκο και τους Ναπολεόντειους Πολέμους.
Βιογραφία
Ήταν η μεγαλύτερη κόρη της Καταζίνα Ρατσίνσκα, δημοφιλής στην Μείζων Πολωνία και του Γιούζεφ Ραντολίνσκι (πεθ. 1781). Είχε δύο αδελφές, την Καταζίνα (γεν. 1762) και την Αντονίνα (γεν. 1770). Πήρε το όνομα της από τη γιαγιά της από την πλευρά της μητέρα της, Βιριντιάνα Μπνίνσκα (1718–1797).
Σε ηλικία 25 ετών, παντρεύτηκε τον Αντόνι Κφιλέτσκι, τον γιο του Φραντσίσεκ Αντόνι Κφιλέτσκι, αφού τον επέλεξε αντί για έναν μεγαλύτερο σε ηλικία άνδρα, φοβούμενη ότι διαφορετικά θα είχε γίνει η νοσοκόμα του. Απέκτησαν δύο παιδιά: την Άννα (γεν. 1789) και τον Γιούζεφ (γεν. 1791). Ο γάμος δεν ήταν ιδιαίτερα ευτυχισμένος, κυρίως λόγω του αλκοολισμού του που μερικές φορές τον έκανε να γίνει βίαιος. Η Φισερόβα παραλίγο να αποβάλει την κόρη της Άννα (αφού την χτύπησε) και λόγω της εχθρότητας των γονιών του. Ωστόσο, την υπερασπίστηκε εναντίον τους, αν και το απέδωσε αυτό λιγότερο στην αγάπη που είχε γι΄ αυτήν, όσο στο οικογενειακό έθιμο της μάχης. Όταν ερωτεύτηκε μια δεκατετράχρονη αγρότισσα, χώρισε από τη Φισερόβα.
Ήταν απεσταλμένος στο Μείζων Σέιμ και έγραψε ομιλίες για εκείνη και τα ξαδέρφια της.
Το 1806, η Φισερόβα παντρεύτηκε τον Στανίσουαφ Φίσερ, έναν στρατηγό που πολέμησε με τον Ναπολέοντα στην εκστρατεία του εναντίον της Ρωσίας, ο οποίος την αγαπούσε, αν και για τη Φισερόβα αυτό αφορούσε περισσότερο την ανταμοιβή του για την πατριωτική του υπηρεσία και να πλησιάσει τον Κοστσιούσκο, ο οποίος νοιαζόταν για τον Φίσερ.
Προσωπικά ήταν πνευματώδης, ονομάστηκε «Βολταίρος με φούστα» και μιλούσε για τους συμπολίτες της ως «πάντα γενναίους και πάντα ξυλοκοπημένους», πιστεύοντας ότι αν είχαν συγκεντρωθεί, θα μπορούσαν να αμυνθούν από την ξένη επιθετικότητα και να αποτρέψουν τους διαμελισμούς (αυτή η άποψη δεν συμμερίζονται οι περισσότεροι σύγχρονοι ιστορικοί). Ενώ ζούσε με σύνταξη χηρείας στη Βαρσοβία μετά τον σχηματισμό της Πολωνίας του Συνεδρίου, τα κοροϊδευτικά αστεία της για τον Μέγα Δούκα Κωνσταντίνο, τον αντιβασιλέα, έφτασαν στα αυτιά του και έλαβε από αυτόν μια απειλητική επιστολή μέσω του βοηθού του. Παρέμεινε ήρεμη, λέγοντας μόνο «Voilà une lettre qui passera à postérité» (Αυτό είναι ένα γράμμα που θα περάσει στην ιστορία), στο άκουσμα του οποίου ο βοηθός έφυγε, αφού πήρε πίσω το τελευταίο που επρόκειτο να είναι η πηγή περισσότερης διασκέδασης για αυτήν τις επόμενες εβδομάδες.
Έγραψε στα γαλλικά και τα απομνημονεύματα δημοσιεύθηκαν σε πολωνική μετάφραση μόλις το 1975 από τον Έντβαρντ Μπέρναρντ Ρατσίνσκι, έναν συγγενή που ήταν Πολωνός Πρόεδρος στην εξορία. Εν τω μεταξύ, ήταν ευρέως άγνωστη από τους ιστορικούς, αν και αναφέρεται στο προπολεμικό Βιογραφικό Λεξικό της Πολωνίας με ένα λήμμα του Άνταμ Μιετσίσουαφ Σκαουκόφσκι, ο οποίος γνώριζε μόνο το έτος του θανάτου της.
Παραπομπές
Κατηγορία:Πολωνοί ευγενείς Κατηγορία:Πολωνές συγγραφείς Κατηγορία:Πολωνοί απομνημονευματογράφοι Κατηγορία:Πολωνές πολιτικοί
Τριφύλλια Φθιώτιδας
Τα Τριφύλλια είναι ημιορεινός οικισμός της Στερεάς Ελλάδας στην Περιφερειακή Ενότητα Φθιώτιδας. Βρίσκεται στους πρόποδες του όρους Γουλινάς σε υψόμετρο 200 μέτρα, στα δυτικά της κοιλάδας του Σπερχειού και κοντά στις νότιες όχθες του. Απέχει 3 χλμ. Δ. της Σπερχειάδας, 6 χλμ. Ν.-ΝΔ. από τη Μακρακώμη και 35 χλμ. Δ. από τη Λαμία. Αναφέρεται ως ξεχωριστός το 1961 να απογράφεται στην κοινότητα Κλωνίου. Σύμφωνα με το Πρόγραμμα «Καλλικράτης», μαζί με το Κλωνί και τα Ανοίγματα αποτελούν την τοπική κοινότητα Κλωνίου που υπάγεται στη δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 43 κατοίκους.
Παραπομπές
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Κόμπι Μαρίμι
Ο Κόμπι Μαρίμι (Lang-He| קובי מרימי}}. γ. 1991) είναι Εβραίος τραγουδιστής και ηθοποιός. Εκπροσώπησε το Ισραήλ στο Διαγωνισμό Τραγουδιού της Eurovision 2019 με το τραγούδι "Home" όπου ήρθε στην 23η θέση με 35 βαθμούς. Ο Μάριμι είναι επαγγελματίας πτυχιούχος και κέρδισε το βραβείο για τον πιο ελπιδοφόρο ηθοποιό στο Φεστιβάλ Μουσικού Θεάτρου του Ισραήλ.
Μερ Χαϊρενίκ
Το "Μερ Χαϊρενίκ" ("Η πατρίδα μας") είναι ο Εθνικός Ύμνος της Αρμενίας. Ορίστηκε ως εθνικός ύμνος της χώρας την 1η Ιουλίου του 1991 και βασίζεται στον ύμνο της Πρώτης Αρμενικής Δημοκρατίας (1918-1920), αλλά έχει διαφορετικούς στίχους.
Κόμπι Μαρίμι
Προσωπική ζωή
Ο Μαρίμι είναι σίνγκλ και μένει στο Τελ Αβίβ, δουλεύοντας σε ένα κοκτέιλ μπαρ.
Μερ Χαϊρενίκ
Οι στίχοι γράφτηκαν αρχικά σαν ποίημα από τον ποιητή Μικαέλ Ναλμπαντιάν (1829-1866) και αργότερα μελοποιήθηκαν από το συνθέτη Μπαρσέγκ Κανατσιάν (1885-1967).
Εξωτερικοί σύνδεσμοι
Χ Κατηγορία:Εθνικοί ύμνοι
Κόμπι Μαρίμι
References
Κατηγορία:Ισραηλινοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με το Ισραήλ Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision
Στήλη Βεσπασιανού στο Αρμάζι
Περιεχόμενο των επιγραφών
Η στήλη μνημονεύει την ενίσχυση της οχύρωσης των τειχών της πόλης Αρμοζικής (Αρμάζι) από τον Ρωμαίο αυτοκράτορα Βεσπασιανό.
Επιπλέον, η επιγραφή αναφέρει ακόμα, δύο αυτοκράτορες της Ρωμαϊκής Αυτοκρατορίας, τον Τίτο και τον Δομιτιανό, δύο βασιλιάδες του Βασιλείου της Ιβηρίας, τον Μιθριδάτη Α΄ της Ιβηρίας και τον Φαρασμάνη Α΄ της Ιβηρίας, καθώς και τον πρίγκιπα Αμάζασπη (Amazaspus). Η επιγραφή χρονολογείται στο 75 ΚΕ.
Η κορυφή της στήλης έχει καταστραφεί ή χαθεί. Σύμφωνα με τον καθηγητή David Braund το κείμενο που έλειπε ήταν πιθανόν στα λατινικά ή τα αρμαζικά (απόφυση της αραμαϊκής γλώσσας). Ο Cyril Toumanoff προσδιορίζει, επίσης, τον Αμάζασπη (Amazaspus), ως τον βασιλιά Αμάζασπη Α΄ της Ιβηρίας, αν και πιθανόν να πρόκειται μόνο για τον πρίγκιπα Αμάζασπη, γιο του Φαρασμάνη Α΄ της Ιβηρίας, ο οποίος είναι γνωστός από το Επίγραμμα του Αμάζασπος, (114-117 ΚΕ), το οποίο βρέθηκε στην Ρώμη.
Η επιγραφή
"«Ο Αυτοκράτωρ Καίσαρ Βεσπασιανός Αύγουστος, Ύπατος Ποντίφηξ, κρατώντας την εξουσία των Τριβωνίων Πληβείων για έβδομη φορά, Αυτοκράτωρ για δέκατη τέταρτη φορά, Ύπατος για έκτη φορά και που έχει ανακηρυχθεί  για την έβδομη, Πατέρας των Πατρίων (της πατρίδας), Κήνσορας και ο Αυτοκράτωρ Τίτος Καίσαρ, ο γιος του Αυγούστου, κρατώντας την εξουσία των Τριβωνίων Πληβείων για πέμπτη φορά, Ύπατος  για τέταρτη φορά και που έχει ανακηρυχθεί  για την πέμπτη, Κήνσορας και ο Δομιτιανός Καίσαρ, ο γιος του Αυγούστου, Ύπατος  για τρίτη φορά και που έχει ανακηρυχθεί για την τέταρτη, για τον βασιλιά των Ιβήρων Μιθριδάτη, γιου του βασιλιά Φαρασμάνη και τον Αμάζασπη, φίλο του Καίσαρα και των Ρωμαίων και για τους ανθρώπους του (Ίβηρες), αυτοί [οι Ρωμαίοι] οχύρωσαν τα τείχη»."
Πηγές – βιβλιογραφία
Κατηγορία:Τέχνεργα Κατηγορία:Επιγραφές Κατηγορία:Επιγραφές ρωμαϊκής εποχής Κατηγορία:Φαρναβαζίδες Κατηγορία:Έργα του 1ου αιώνα Κατηγορία:Στήλες
Μίνθη Ηλείας
Η Μίνθη (παλαιότερη ονομασία Άλβαινα ή Άλβενα) είναι ορεινό χωρίο του νομού Ηλείας του δήμου Ζαχάρως. Βρίσκεται στις πλαγιές του ομώνυμου βουνού σε υψόμετρο 760 μέτρων κι είναι ένα από τα πιο παλιά χωριά της πρώην επαρχίας Ολυμπίας. Ο πληθυσμός της σύμφωνα με την απογραφή του 2001 είναι 144 κάτοικοι. Απέχει οδικά 21 χιλιόμετρα από την έδρα του Δήμου, τη Ζαχάρω. Η κτηματική περιφέρεια του χωριού ανέρχεται σε 16.500 στρέμματα και συνορεύει με 12 χωριά.
Η Μίνθη είχε πλούσια βλάστηση, τα δάση της οποίας όμως έπαθαν μεγάλες καταστροφές στις μεγάλες πυρκαγιές της Πελοποννήσου το καλοκαίρι του 2007.
Ιστορία
Η πιο παλιά μαρτυρία για το χωριό είναι αυτή που αναφέρεται στη συμμετοχή των Αλβενέων στον Τουρκο-Βενετικό πόλεμο 1463-1479 υπό τους αρχηγούς Μήτρο Αλβενιώτη και Γιάννη Άγριο. Η δεύτερη μαρτυρία είναι εκείνη που δείχνει η χορογραφική καταγραφή από τους Ενετούς το 1689 και το 1700. Τότε είχε 42 και 149 κατοίκους αντίστοιχα.
Η Άλβενα (ή Άλβαινα) μνημονεύεται στο δημοτικό τραγούδι "Του Κοντοβουνήσιου" (και σε παραλλαγή αυτού ):